《新年》
宋代·刘敞

流光无停期，二十忽复五。古昔如我人，功烈难遽数。

上天终无如，日月不少驻。三皇与五帝，回首焉得顾。

新年独何为，扰扰趁俗务。壮羞儿女态，浩叹觉已屡。

巍巍九重阙，象魏悬法度。木铎非仲尼，布衣欲何预。

沧溟百万里，乘桴意决去。顾世聊徘徊，非为取材误。

东风发幽滞，花彩映草树。烂醉苟自娱，终焉背时誉。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。